Mmusi Maimane staan as DA-leier | Maroela Media
Mmusi Maimane, die DA se parlementêre leier, het Saterdag op die party se kongres in Kaapstad aangekondig dat hy ŉ benoeming aanvaar om as DA-leier te staan.
Verskeie kenners is dit eens dat die volgende leier van die party óf Maimane óf dr. Wilmot James, federale voorsitter, gaan wees.
Intussen gaan afgevaardigdes van die party ook by die kongres stem vir ŉ nuwe leier van die Wes-Kaap. Die stryd is tussen Patricia de Lille, die burgemeester van Kaapstad, en Lennit Max, lid van die provinsiale wetgewer. Die uitslag sal na verwagting omstreeks 16:00 gemaak word.
Jhb-metro het mes in vir karvensterwassers
Mooi so, sterkte en bou voort op die hoekstene wat Me Zille gelê het!
Ek dink ek sal jou kan respekteer as president eendag, go for it!
Ek hou ook van hierdie man! Tweede sterfgeval tydens Dakar | Maroela Media
Tweede sterfgeval tydens Dakar
Lionel Baud se voertuig tydens Dakar 2016 Foto: @Adriiezequiel via Mundod
Een persoon is Dinsdag dood ná ŉ ongeluk tussen ŉ paar voertuie, insluitend ŉ voertuig wat aan die Dakar-wedren in Argentinië deelneem.
Die ongeluk het in die Juarez Celman-distrik, ongeveer 700 km noordwes van Buenos Aires plaagevind, het die Dyn-nuusagentskap berig. Dit was nie op die Dakar-roete nie.
Dit is die tweede noodlottige ongeluk tydens vanjaar se wedren nadat ŉ toeskouer van Bolivia Saterdag gesterf het toe die Franse bestuurder Lionel Baud, hom met sy Mitsubishi getref het. Baud het daarna van die wedren onttrek.
ŉ Vragmotor van Baud se span, nog ŉ vragmotor en vier privaat motors was betrokke in Dinsdag se ongeluk, het die La Voz del Interior-koerant berig.
Volgens ŉ plaaslike radiostasie, Cadena3, het Baud se medebestuurder, die Fransman Thierry Dezeiraud, Baud se motor bestuur toe dit na die hawe gesleep is om verskeep te word.
Een van die motorbestuurders is dood en vyf persone is beseer.
Twaalf toeskouers is aan die begin van die Dakar-wedren in Arrecife, Argentinië beseer toe Guo Meiling van China beheer verloor het oor haar motor en in die skare ingeploeg het.
Die Dakar-wedren het vanjaar op 2 Januarie in Buenos Aires begin, vanwaar die deelnemers deur Argentinië en Bolivia ry en op 16 Januarie in Rosario, Argentinië eindig.
Voor almal nou klippe begin gooi na Baud.. Het julle al gesien hoe hang die toeskouers en kyk, hulle staan in die pad en wag vir die kar om die draai gejaag te kom en wil dan uit die pad spring. Ek het simpatie want daar is dalk familie wat agter bly maar hel man, mens staan nie voor `n kar wat jaag nie. Mens speel nie chicken met so `n kar nie.